b'\n_START_ARTICLE_\nGungunum\n_START_PARAGRAPH_\nGungunum je bil vladar posumerskih mezopotamskih mestnih dr\xc5\xbeave Larse, Laga\xc5\xa1a in Eriduja, ki je vladal pribli\xc5\xbeno od 1932 do 1906 pr. n. \xc5\xa1t. (dolga kronologija)._NEWLINE_Po poreklu je bil Amorit in sin kralja Samiuma ter sodobnik kralja Lipit-I\xc5\xa1tarja Isinskega. Leta 1928 pr. n. \xc5\xa1t. je zavladal tudi v Uru, Sumeru in Akadu. Za vseh 27 let njegove vladavine so znana imena let, iz katerih je razvidno, da je v 3. letu vladavine uni\xc4\x8dil Ba\xc5\xa1imi, v 5. An\xc5\xa1an (sodobni Tall-i Malyan v iranski provinci Fars) in v 19. Malgium. Podpiral je gradnjo templjev in druge projekte.'